Alex Acker

Alex Maurice Acker, nado o 21 de xaneiro de 1983 en Compton (California) é un ex xogador profesional de baloncesto estadounidense. Con 1,96 metros e 84 kg xoga na posición de escolta.

 Traxectoria 
Acker era alumno da Universidade de Pepperdine e foi elixido na segunda rolda do Draft da NBA no 2005 polos Detroit Pistons. Foi asignado á D-League para os Fayetteville Patriots o 27 de febreiro de 2006. Na tempada 2006-2007 fichou polo Olympiakos da Liga Grega, equipo co que acadou 16.5 puntos e 7.5 rebotes na Euroliga e 11 puntos e 3.5 rebotes na liga Helena.

En agosto de 2007 fichou polo AXA FC Barcelona, para ser o substituto de Juan Carlos Navarro. Pese a que realizou unha tempada bastante irregular, nos playoffs tivo grandes actuacións, especialmente ante o Iurbentia Bilbao. Non obstante, o feito dos seus problemas co xeonllo, así como a volta de Navarro a Barcelona, fixeron que o club azulgrana non executase a opción de renovación do seu contrato.
Alex Acker e James Singleton, punto e final azulgrana

A tempada 2008-09 volta á NBA asinando un contrato polos Detroit Pistons, equipo no que xa militara con anterioridade a súa "etapa" en Europa.

A tempada seguinte, a mediados do mes de febreiro, os Pistons traspasan o xogador xunto a unha segunda elección na 2ª rolda do draft do 2011 a cambio dunha elección na 2ª rolda do draft do 2013 a Los Angeles Clippers, nun movemento no que Detroit pretendía situarse por debaixo do tope salarial para non ter que pagar o imposto de luxo. En agosto de 2009 volta a Europa sendo contratado polo Olimpia Milano.

 Notas 

 Véxase tamén 
 Ligazóns externas 
 Ficha de Acker en ACB.com 
 Estatísticas de Acker na NBA  

Categoría:Nados en 1983
Categoría:Nados en Compton, Estados Unidos
Categoría:Xogadores de baloncesto dos Estados Unidos de América
Categoría:Escoltas de baloncesto
Categoría:Xogadores de baloncesto da NBA
Categoría:Xogadores de baloncesto da ACB
Categoría:Eleccións no Draft da NBA dos Detroit Pistons
Categoría:Xogadores dos Detroit Pistons
Categoría:Xogadores do Olympiacos BC
Categoría:Xogadores do FC Barcelona Bàsquet
Categoría:Xogadores dos Los Angeles Clippers
Categoría:Xogadores do Olimpia Milano
Categoría:Xogadores do Le Mans Sarthe Basket
Categoría:Xogadores do Boulazac Basket Dordogne
Categoría:Xogadores do ASVEL Lyon-Villeurbanne
Categoría:Xogadores do CSP Limoges
Categoría:Xogadores do SS Felice Scandone
Categoría:Xogadores do Pallacanestro Cantù
Categoría:Xogadores do Apollon Patras